LV Eiropas Savienības Oficiālais Vēstnesis C 103/14

Pieteikuma publikācija saskaņā ar 8. panta 2. punktu Padomes Regulā (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām

2010/C 103/07

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 509/2006 9. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

PIETEIKUMS GTĪ REĢISTRĀCIJAI

PADOMES REGULA (EK) Nr. 509/2006

“LIPTOVSKÁ SALÁMA”/“LIPTOVSKÝ SALÁM”

EK Nr.: SK-TSG-0007-0042-04.08.2006

1. Pieteikuma iesniedzējas grupas nosaukums un adrese:

Nosaukums: Slovenský zväz spracovateľov mäsa Adrese: Kukučínova 22 831 03 Bratislava SLOVENSKO/SLOVAKIA Tālr. +421 255565162 Fakss +421 255565162 E-pasts: slovmaso@slovmaso.sk

Nosaukums: Český svaz zpracovatelů masa Adrese: Libušská 319 142 00 Praha 4 – Písnice ČESKÁ REPUBLIKA Tālr. +420 244092404 Fakss +420 244092405 E-pasts: reditel@cszm.cz

2. Dalībvalsts vai trešā valsts:

Slovākija

Čehija

3. Produkta specifikācija:

3.1. Reģistrējamais(-ie) nosaukums(-i):

“Liptovská saláma” (SK)

“Liptovský salám” (CS)

3.2. Vai nosaukums:

ir specifisks pats par sevi  izsaka lauksaimniecības produkta vai pārtikas produkta specifiskās iezīmes

Nosaukums “Liptovská saláma” jeb “Liptovský salám” ir specifisks pats par sevi, jo tas attiecas uz īpaša veida salami. Slovākijā un Čehijā šo nosaukumu plaši lieto, tas ir labi pazīstams un tam ir senas tradīcijas un laba reputācija. Šo izstrādājumu jau sen gatavo saskaņā ar valsts standartu.

3.3. Vai ir lūgta nosaukuma rezervēšana atbilstīgi Regulas (EK) Nr. 509/2006 13. panta 2. punktam:

Reģistrācija ar nosaukuma rezervēšanu  Reģistrācija bez nosaukuma rezervēšanas

3.4. Produkta veids:

1.2. grupa. Gaļas produkti (vārīti, sālīti, kūpināti utt.)

3.5. Tā lauksaimniecības produkta vai pārtikas produkta apraksts, uz kuru attiecas nosaukums atbilstīgi 3.1 punktam:

“Liptovská saláma” jeb “Liptovský salám” raksturīgās pazīmes ir tā viendabīgums griezuma vietā, maigā gaļas garša un aromāts, ko rada pievienotās garšvielas un kūpināšana.

Fizikālās īpašības

— izstrādājumam ir cilindriska forma, tā diametrs ir 8–9 cm, bet garums – 35–50 cm; minisalami diametrs ir aptuveni 5 cm un garums – 15–20 cm,

— pēc taustes izstrādājums ir elastīgs.

Ķīmiskās īpašības

— tauku saturs: maksimāli 40 %,

— sāls saturs: maksimāli 2,1 % ± 0,6 %,

— tīrais muskuļu olbaltums vismaz 8 % no masas.

Organoleptiskās īpašības

— ārējais izskats un krāsa: izstrādājums ir gluds vai nedaudz grumbuļains, izmantotais apvalks ir gaiši vai tumši brūns, uz apvalka var būt sažuvušas sulas pilieni un kūpināšanas procesā radušies plankumi,

— griezuma izskats un krāsa: griezuma virsma ir gaļas sarkanā krāsā, viendabīgajā masā pieļaujamas mīkstas kolagēna daļiņas; redzamas dabīgo garšvielu daļiņas,

— smarža un garša: maiga garšvielu (jo īpaši muskatrieksta mizu, muskatrieksta un ingvera aromāts) un dūmu smarža, mēreni sāļa un pikanta garša, nokožot kraukšķ,

— konsistence elastīga, kompakta.

3.6. Tā lauksaimniecības produkta vai pārtikas produkta ražošanas metodes apraksts, uz kuru attiecas nosaukums atbilstīgi 3.1 punktam:

“Liptovská saláma” jeb “Liptovský salám” gatavots no liellopu gaļas, kuras tauku saturs nepārsniedz 10 %, un liellopu gaļas, kuras tauku saturs nepārsniedz 30 %, cūkgaļas, kuras tauku saturs nepārsniedz 10 %, cūkgaļas atgriezumiem (cūkgaļas, kuras tauku saturs nepārsniedz 50 %), cūkas speķa, dzeramā ūdens vai ledus, nitrītsāls maisījuma un dabīgo garšvielu maisījuma (maltiem melnajiem pipariem, malta muskatrieksta, muskatrieksta mizas, malta ingvera), ķiplokiem (pārslām, koncentrāta vai pulvera) tādā daudzumā, kas atbilst standartizētam svaigu ķiploku daudzumam, un celulozes apvalka, kas iztur kūpināšanu. Piedevas – polifosfāti (E450, E451, izteikti P2O5) ne vairāk par 3 g/kg un askorbīnskābe (E300) ne vairāk par 0,5 g/kg.

100 kg “Liptovská saláma” jeb “Liptovská saláma” galaprodukta pagatavošanai izlieto šādas izejvielas un piedevas:

Liellopu gaļa, kuras tauku saturs nepārsniedz 10 % 19,1 kg Liellopu gaļa, kuras tauku saturs nepārsniedz 30 % 6,7 kg Cūkgaļa, kuras tauku saturs nepārsniedz 10 % 19,0 kg Cūkgaļas atgriezumi no cūkgaļas, kuras tauku saturs nepārsniedz 50 % 23,3 kg Cūkas speķis 23,4 kg Dzeramais ūdens vai ledus 16,0 kg Nitrītsāls maisījums 2,0 kg Malti melnie pipari 0,19 kg Malts muskatrieksts 0,02 kg Muskatriekstu miza 0,02 kg Malts ingvers 0,02 kg Ķiploki (pārslas, koncentrāts, pulveris) 0,06 kg Polifosfāti (E450 un E451) 0,30 kg Askorbīnskābe (E300) 0,05 kg Apvalki – celulozes apvalki, kas iztur kūpināšanu

Tehnoloģiskais process

No visām izejvielām, piedevām, garšvielām, ķiplokiem un palīgvielām pagatavo viendabīgu masu. Šo maisījumu iepilda apvalkos, kuru diametrs ir 8–9 cm un garums aptuveni 35–50 cm. Izstrādājumus pakar uz kārtīm, kuras novieto žāvēšanas kamerās, kur tos žāvē un kūpina siltos dūmos, lai tie iegūtu raksturīgo krāsu un smaržu. Apkūpinātos izstrādājumus uzkarsē līdz 75–78 °C, kamēr izstrādājumu iekšienē temperatūra vismaz 10 minūtes bijusi 70 °C. Pēc uzkarsēšanas izstrādājumus apsmidzina ar aukstu ūdeni un atdzesē. “Liptovská saláma” jeb “Liptovský salám” laiž tirgū mākslīgā apvalkā vai vakuumiepakojumā, vai iepakojumos ar kontrolētu atmosfēru. Kā uzgriežamu produktu to laiž tirgū dažāda lieluma vakuumiepakojumos vai iepakojumos ar kontrolētu atmosfēru.

3.7. Lauksaimniecības produkta vai pārtikas produkta specifiskums:

“Liptovská saláma” jeb “Liptovský salám” atšķiras no citiem izstrādājumiem ar to, ka tā pagatavošanai izmantots svaigs cūkas speķis, kas kopā ar citām izejvielām pastiprina gaļas garšu, un tam ir raksturīga smarža, ko rada muskatrieksta mizas, muskatrieksts, ingvers un smalkā apkūpināšana. Cita īpatnība ir izstrādājuma griezuma viendabīgais izskats, tā elastīgā konsistence un tas, ka izstrādājums ir viegli sagriežams un neizjūk.

3.8. Lauksaimniecības produkta vai pārtikas produkta tradicionālais raksturs:

1956. gadā gaļas ražošanas uzņēmumā Dubnicā pie Vāhas (Dubnica nad Váhom) mēģināja pagatavot izstrādājumu, kas atšķirtos no citiem tālaika smalki maltajiem uzkarsētajiem gaļas izstrādājumiem. Viņi daļu cūkas speķa aizstāja ar cūkgaļas atgriezumiem, turklāt tika izveidota smalka masa, nevis toreiz ierastā rupja maluma mozaīkveida masa, un rezultātā radās “Liptovská saláma” jeb “Liptovský salám”. Toreiz netika pievienota paprika, šā iemesla dēļ salami ieguva nosaukumu “Liptovská”, jo Liptovas reģionā nebija ierasts gaļas izstrādājumiem pievienot papriku. Izstrādājums ieguva lielu popularitāti (saruna ar Novotka kungu, kas tajā laikā strādāja gaļas ražošanas uzņēmumā).

20. gadsimta 70. gadu sākumā Attīstības nodaļā tika izstrādāta unikāla “Liptovská saláma” jeb “Liptovský salám” recepte, kas drīz kļuva ļoti iecienīta. Šo recepti pakāpeniski pārņēma daudzi gaļas ražošanas uzņēmumi. 1978. gadā tika pieņemts rūpniecības standarts ON 57 6913 (avots: standarts ON 57 6913, 1978). Šo standartu regulāri atjaunināja un pārskatīja (1982. gada 13. augusta papildinājums). Viens no visjaunākajiem standartiem ir THN (tehniski ekonomiskais standarts), kas paredzēts izstrādājumam ar numuru 764421 64, standarts izstrādāts 1988. gada 1. septembrī. Šā standarta ievaddaļā rakstīts: “Atbilst ON 57 6913”. 1978. gadā Trnavas (Trnava) gaļas pārstrādes uzņēmums Západoslovenský mäsový priemysel kopā ar Generálné riaditel’stvo mäsového priemyslu (Gaļas pārstrādes rūpniecības ģenerāldirekcijas) Attīstības nodaļu uzsāka “Liptovská saláma” jeb “Liptovský salám” ražošanu. Līdz 1990. gadam tika ražota “Liptovská saláma” jeb “Liptovský salám” pēc tradicionālās receptes, nepievienojot papriku. “Liptovská saláma” jeb “Liptovský salám” gatavošanā atļauts pārstrādāt cūkas speķi lielākos daudzumos, Trnavas uzņēmumā dienā saražoja aptuveni 600 kg. Patērētāji šo izstrādājumu tā atšķirīgās garšas dēļ bija ļoti iecienījuši (Beňadik kunga stāstījums, 2003).

Par “Liptovská saláma” jeb “Liptovský salám” ražošanas metodes izmantošanu liecina arī Zvolenas (Zvolen) gaļas pārstrādes uzņēmuma Stredoslovenský mäsový priemysel n. p. produkcijas reklāma gadagrāmatā Čítanie o správnej výžive ’81 (Slovenská spoločnosť pre správnu výživu, Bratislava, 1980). Viens no šajā reklāmā minētajiem izstrādājumiem ir “Liptovská saláma” jeb “Liptovský salám”.

3.9. Prasību minimums un procedūras specifisko iezīmju pārbaudei:

Pārbauda šādus elementus:

— paredzēto izejvielu un garšvielu attiecības ievērošana. Gatavošanas laikā veic pēdējās izejvielas – svaiga cūkas speķa – pievienošanas pārbaudi. Pirms garšvielu (muskatrieksta mizas, muskatrieksts un ingvers) pievienošanas, pārbauda to daudzumu. Daudzumu pārbauda, salīdzinot ar receptē noteiktajiem daudzumiem,

— tehnoloģiskā procesa ievērošana, gatavojot smalku viendabīgu masu, kura nav graudaina, un veicot kūpināšanu,

— pirms iepildīšanas apvalkā pārbauda masas viendabīgumu. Pārbaudi veic vizuāli. Kūpināšanas pakāpi pārbauda, izmērot dūmu temperatūru, kura nedrīkst pārsniegt 69 °C, un kūpināšanas ilgumu, kas svārstās no 10 līdz 15 minūtēm,

— galaprodukta fiziskos rādītājus – cilindrisko formu un izstrādājuma elastīgumu,

— galaprodukta ķīmiskos rādītājus – tauku saturu, sāls saturu un muskuļu olbaltumu. Ķīmisko rādītāju vērtībām jāatbilst lielumiem, kas noteikti specifikācijas 3.5 punktā,

— galaprodukta organoleptiskās īpašības (griezuma izskats un virsmas krāsa, smarža un garša, konsistence). Pārbauda vizuāli un ražošanas procesa noslēgumā veicot sensorisko analīzi, un tā attiecas uz specifikācijas 3.5 punktā norādītajām īpašībām.

Pārbaudes, kuras īsteno specifikācijas ievērošanas pārbaudes iestāde vai institūcija, veic reizi gadā.

4. Iestādes vai institūcijas, kuras pārbauda atbilstību produkta specifikācijai:

4.1. Nosaukums un adrese:

Iestādes vai institūcijas, kuras Slovākijā pārbauda atbilstību produkta specifikācijai

Nosaukums: BEL/NOVAMANN International, s r.o. Adrese: Továrenská 14 815 71 Bratislava PO Box 11 820 04 Bratislava 24 SLOVENSKO/SLOVAKIA Tālr. +421 250213376 E-pasts: tomas.ducho@ba.bel.sk

 Publiska Privāta

Nosaukums: Štátna veterinárna a potravinová správa SR Adrese: Botanická 17 842 13 Bratislava SLOVENSKO/SLOVAKIA Tālr. +421 260257427 E-pasts: buchlerova@svssr.sk

Publiska  Privāta

Iestādes vai institūcijas, kuras Čehijā pārbauda atbilstību produkta specifikācijai

Nosaukums: Státní zemedelská a potravinárská inspekce Adrese: Kvetná 15 603 00 Brno ČESKÁ REPUBLIKA Tālr. +420 543540111 E-pasts: sekret.oklc@szpi.gov.cz

Publiska  Privāta

Nosaukums: Státní veterinární správa ČR Adrese: Slezská 7 120 00 Praha 2 ČESKÁ REPUBLIKA Tālr. +420 227010137 E-pasts: hygi@svscr.cz

Publiska  Privāta

4.2. Iestādes vai institūcijas konkrētie uzdevumi:

Iestādes vai institūcijas, kuras Slovākijā un Čehijā pārbauda atbilstību produkta specifikācijai. Minētās pārbaudes institūcijas ir atbildīgas par to, vai specifikācija ievērota pilnā apjomā.